跋羅春伯所藏高氏樂毅論
作者：楊萬里
朝代：宋

paragraphs: 右軍樂毅論，大令洛神賦。
王家小楷天取將，祗餘驚鸞尚雙翥。
昭陵銀海閟銀鈎，秦王卧看偷兒偷。
秣陵井苔剝山骨，祝融復遣山鬼搜。
裂瓊劃玉各分散，遺下寶圭三五段。
墨卿收拾驪頷珠，僅僅一百八十餘。
江西今代韓吏部，古心古道生好古。
雷電勃興急捉取，阿那精靈會飛去。